**ΕΝΑΡΞΗ ΕΓΓΡΑΦΩΝ ΚΑΙ ΝΕΑ ΙΣΤΟΣΕΛΙΔΑ ΓΙΑ ΤΟ 5Ο ΔΙΕΘΝΕΣ ΘΕΡΙΝΟ ΠΑΝΕΠΙΣΤΗΜΙΟ**

**«ΕΛΛΗΝΙΚΗ ΓΛΩΣΣΑ, ΠΟΛΙΤΙΣΜΟΣ ΚΑΙ ΜΜΕ»**

Ξεκινά η υποβολή αιτήσεων για το 5οΔιεθνές Θερινό Πανεπιστήμιο «Ελληνική Γλώσσα, Πολιτισμός και Μέσα Μαζικής Επικοινωνίας» που θα πραγματοποιηθεί από 7-14 Ιουλίου στη Σύρο. Το πρόγραμμα οργανώνουν το Πανεπιστήμιο Ιωαννίνων – Παιδαγωγικό Τμήμα Νηπιαγωγών σε συνεργασία με το InstitutoDeLetras του RioDeJaneiroUniversity και με τη συμμετοχή του Euro – AmericanWomen’sCouncil. Οι ενδιαφερόμενοι μπορούν να ενημερώνονται σχετικά από τη νέα δυναμική ιστοσελίδα του προγράμματος, στη διεύθυνση summerschool.ac.uoi.gr.

Η νέα ιστοσελίδα του Δ.Θ.Π. περιλαμβάνει όλες τις απαραίτητες πληροφορίες που χρειάζονται οι ενδιαφερόμενοι να υποβάλουν αίτηση εγγραφής, ενώ φιλοξενεί ένα πλήρες ιστορικό των τεσσάρων προηγούμενων Θερινών Πανεπιστημίων, με τα τηλεοπτικά σποτ που μεταδόθηκαν από την ΕΡΤ και το Κανάλι της Βουλής, καθώς και πλούσιο φωτογραφικό υλικό. Διακρίνεται για την αισθητική της αρτιότητα καθώς και για τη δυνατότητα άνετης και γρήγορης περιήγησης. Προσεχώς θα εμπλουτιστεί και με την αγγλική εκδοχή, ενώ θα συμπεριλάβει και τις δράσεις των Alumni, με ένταξη του νεοσύστατου Ομίλου Αποφοίτων των προηγούμενων Θερινών Πανεπιστημίων.

## Το 5ο Διεθνές Θερινό Πανεπιστήμιο φέρει φέτος τον ειδικότερο τίτλο:

Η γλώσσα του ‘άλλου’. Η ηθική της ετερότητας.

Το πρόγραμμα προσφέρει πιστοποιητικά αναγνώρισης συμμετοχής και εκπαιδευτικό υλικό στους συμμετέχοντες. Επιπλέον, περιλαμβάνει πλούσιες πολιτιστικές δραστηριότητες και εκπαιδευτικές εκδρομές.

**\*Πληροφορίες και υποβολή βιογραφικών/αιτήσεων εγγραφών:**

**Νικολέττα Τσιτσανούδη – Μαλλίδη, Επιστημονικώς Υπεύθυνη Έργου,**

**nitsi@uoi.gr** **και στην ιστοσελίδα summerschool.ac.uoi.gr**